CELEX: 62017TN0828
Language: fi
Date: 2017-12-22 00:00:00
Title: Asia T-828/17: Kanne 22.12.2017 – Quadri di Cardano v. komissio

19.2.2018   
            
            
               FI
            
            
               Euroopan unionin virallinen lehti
            
            
               C 63/19
            
         Kanne 22.12.2017 – Quadri di Cardano v. komissio
   (Asia T-828/17)
   (2018/C 063/25)
   Oikeudenkäyntikieli: ranska
   
      Asianosaiset
   
   
      Kantaja: Alessandro Quadri di Cardano (Alicante, Espanja) (edustajat: asianajajat N. de Montigny ja J.-N. Louis)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   toteamaan seuraavaa:
   
               —
            
            
               henkilökohtaisten etuuksien hallinto- ja maksutoimiston 28.2.2017 tekemä päätös, jolla kantajalle on ilmoitettu hänelle henkilöstösääntöjen liitteessä VII olevan 4 artiklan nojalla myönnetyn 16 prosentin suuruisen ulkomaankorvauksen sekä kuljetuskustannusten, jotka koskevat työskentelyajanjaksoa pienistä ja keskisuurista yrityksistä vastaavan toimeenpanoviraston (EASME) palveluksessa, takaisinperimisestä 16.5.2014 alkaen, kumotaan
            
         
               —
            
            
               edellä mainitun päätöksen tiedoksi antamisen johdosta oikaistut palkkakuitit [mitätöidään]
            
         
               —
            
            
               vastaaja velvoitetaan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, joka koskee Euroopan unionin virkamiehiin sovellettavien henkilöstösääntöjen 85 artiklan rikkomista.
            
         
               2)
            
            
               Toinen kanneperuste, joka koskee luottamuksensuojan periaatteen ja oikeusvarmuuden periaatteen loukkaamista, ilmeistä arviointivirhettä sekä hyvän hallinnon periaatteen loukkaamista.